খালেদা জিয়া বলেন, ‘এখন থেকে যে অবস্থা শুরু করেছে তাহলে আওয়ামী লীগের অধীনে কী করে নির্বাচন হবে? সেজন্য আমরা ঈদের পরে পরে সহায়ক সরকারের রূপরেখা দেব এবং আপনারাও (শরিকরা) যারা আছেন, নিজেরা দেবেন- একটা নিরপেক্ষ সরকারের অধীনে নির্বাচন হতে হবে। আওয়ামী লীগ থাকলে তার গুন্ডা বাহিনী থাকবে, তার পেটুয়া বাহিনী থাকবে, যাকে সেখানে বসিয়েছে তারা থাকবে। নির্বাচন কমিশন একটা তাবেদার কমিশন যেকোনোভাবে আওয়ামী লীগকে জেতাবার চেষ্টা করবে।’ তিনি বলেন, ‘অবশ্যই লেভেল প্ল্যায়িং ফিল্ড নির্বাচন হতে হবে। তাহলে আওয়ামী লীগের সমর্থন কতটুকু, তাদের পায়ের নিচে কতটুকু মাটি আছে বুঝতে পারবে।’